EkBass/fiwiki-20250220-pages-articles huggingface dataset:
Sarikolin kieli

Sarikolin kieli on Sinkiangin alueella Kiinassa puhuttu iranilainen kieli. Kiinassa sitä nimitetään ”tadžikin kieleksi”, vaikka todellisuudessa se on varsin kaukana Tadžikistanissa puhutusta tadžikista. Vuoden 1990 väestönlaskennan mukaan Kiinassa oli 33 200 tadžikkia, joista suurin osa puhuu sarikolia ja loput vahania. Suurin osa sarikolin puhujista asuu Taškurganin tadžikkien autonomisessa piirikunnassa Sinkiangin eteläosassa. Heitä on myös Pakistanin hallitsemassa Kashmirissa lähellä Kiinan rajaa. Sarikoli luetaan pamirilaisten kielten ryhmään. Se toimii yhteisön suullisen kanssakäymisen välineenä. Kiinassa asuvien puhujien sivistyskielenä toimii uiguuri. ==Lähteet== ==Aiheesta muualla== * Ethnologue: Sarikoli Luokka:Iranilaiset kielet Luokka:Kiinan kielet
Kumzari

Kumzari on Hormuzinsalmen eteläpuolella Omaniin kuuluvassa Musandamin eksklaavissa puhuttu iranilainen kieli tai murre. Kumzari on ainoa Arabian niemimaalla vanhastaan puhuttu iranilainen kielimuoto. Sen puhujat ovat alkuperältään Persianlahden ja Omaninlahden rannalla asuneita kalastajia. Kumzari on lähellä Iranin Fārsin maakunnassa puhuttuja persian murteita ja myös lurien on arveltu ymmärtävän sitä. Kieli toimii yhteisön suullisen kanssakäymisen välineenä. Sen puhujia arvioidaan olevan 2 300 henkeä, joista 1 700 asuu Omanissa.Ethnologue: Kumzari Nuorison keskuudessa kumzari on väistymässä arabian kielen tieltä. ==Lähteet== Luokka:Iranilaiset kielet Luokka:Omanin kielet
Daniel Marston

Daniel "Dan" Marston on brittiläinen suunnistuksen MM-mitalisti. Hän edustaa seuratasolla norjalaista Bækkelagets SK:ta. Marston juoksi aloitusosuuden pronssia voittaneessa Ison-Britannian joukkueessa yhdessä Jon Duncanin ja Jamie Stevensonin kanssa Sveitsin MM-kisoissa vuonna 2003. Hänen paras henkilökohtainen sijoituksensa on peräisin myös samoista kisoista, kun hän oli 14. pitkällä matkalla. ==Lähteet== *Daniel Marstonin profiili World of O Runners-sivustolla Luokka:Brittiläiset suunnistajat Luokka:Syntymävuosi puuttuu Luokka:Elävät henkilöt
Eger (joki)

Eger () on Elben sivujoki Saksan Baijerissa ja Tšekissä. Joki saa alkunsa Weißenstadtin läheisyydessä Fichtelgebirge-vuoristossa ja yhtyy Elbeen Litoměřicessa. Sen pituus on 361 kilometriä.Ohře River Encyclopedia Britannica Joen nimi juontuu kelttiläisestä sanasta agara.Ohře River Tourist Portal Karlovy Vary == Lähteet == ==Aiheesta muualla== Luokka:Saksan joet Luokka:Tšekin joet Luokka:Elben vesistö
Airiston Tähti

Airiston Tähti on tornitalo Majakkarannassa, Turussa, Pihlajaniemen kaupunginosassa. Vuonna 2001 valmistunut 90-asuntoinen, 58-metrinen ja 18-kerroksinen tornitalo on Turun korkein asuinrakennus. Rakennuksen kahdesta poistumisteistä toinen on palosuojauksen lisäksi savusuojattu. Jokaisessa kerroksessa on vesiposti, johon palokunta pystyy syöttämään ulkopuolelta vettä. Rakennuksen hissin nopeus on 2 m/s ja sen sähkönsyöttö on varmistettu, vaikka talon omat sähköt menisivät poikki. Hankkeen urakoitsijana toimi NCC Finland. == Lähteet == == Aiheesta muualla == *Emporis Buildings - Airiston Tähti Luokka:Turun tornitalot Luokka:Turun asuinrakennukset Luokka:Pihlajaniemi
ISO 20022

ISO 20022 on ISO-organisaation standardi XML-pohjaiselle sanomavälitysmuodolle. ISO 20022-sanomat on finassiviestien välitykseen, kuten maksut, tiliotteet, request2pay. ISO20022 käytetään sekä yritysten ja pankkien että eri pankkien väliseen viestiliikenteeseen. ISO 20022 sanomia on useita eri luokkia, joiden erittely löytyy ISO20022-sivustolta. Tällä hetkellä suomalaisten yritysten näkökulmasta ISAO 20022 on SEPAaan liittyvät maksusanomat pain.001.001.03 (.02) sekä tiliotteet camt.053 (Tiliote) camt.054 (Viitesiirto ja maksuerittely. Vuonna 2022 siirrtyään eruoopassa ns. 2019 versioon pankkien välisessä liikenteessä. SEPA-XML on ISO20022 ns. alijoukko ISO 20222:n pain.008 on SEPA-suoraveloituksessa käytettävä standardi. ISO 20022 korvaa aiempia standardeja kuten ISO 15022 ja sen edeltäjän ISO 7775. == Standardointitarve == ISO 20022 talousjärjestelmissä käytetty standardi, jolla voidaan korvata useita muita muotoja. Swift MT 103: :32A:091029USD12500, :50K:/8754219990 ACME NV. AMSTEL 344 AMSTERDAM NETHERLANDS :52A: EXABNL2U Fedwire: {1520}20091029xxxxxxxxyyyyyy {2000}000001250000 {5000}D8754219990ACME NV.*AMSTEL 344*AMSTERDAM* NETHERLANDS* {5100}BEXABNL2U* ISO 20022 -muodossa: pain.001 12500 2009-10-29 ACME NV. Amstel 344 Amsterdam NL 8754219990 EXABNL2U Muita yleisesti käytettyjä standardeja:Wiley, 2013, s. 9 * FIX * FpML * ISO 8583 * XBRL == Lähteet == == Aiheesta muualla == *ISO 20022 -sivut, joista löytävät kuvaukset ja luokat *XMLdation, joka validoi ISO20022.pain sanomia suomalaisten pankkien soveltamisohjeiden mukaan. * ISO 20022 for Dummies Book *XMLdation Wiki, jossa on lisätietoa eri säännöistä sekä java kirjastojen XML validointi ilmoitukset Luokka:ISO
CrazySexyCool

CrazySexyCool on TLC:n toinen studioalbumi, jota on myyty yli 11 miljoonaa kappaletta Yhdysvalloissa. Siitä tuli yksi ensimmäisistä albumeista, jotka ovat yltäneet RIAA:n timanttitasolle ja voittanut vuoden 1996 parhaimman R&B-albumin; ja vuoden 1996 Grammy-palkinnon parhaimman R&B; esiintymisen duo- ryhmänä kappaleella ”Creep”. Kuitenkin jokainen ryhmän jäsen ansaitsi albumista vain 35 000 dollaria maksettuaan ensin managerille ja tuottajille. Albumi oli Suomen virallisen listan 37. sijalla 11 viikkoa. ==Kappaleet== # # # # # # # # # # # # # # # # ==Lähteet== Luokka:TLC:n albumit Luokka:Vuoden 1994 albumit
1\. arrondissementti (Pariisi)

Pariisin 1. arrondissementti () on yksi Pariisin kahdestakymmenestä arrondissementista. Se tunnetaan myös nimellä arrondissement du Louvre. Se jaetaan edelleen neljään kortteliin (), jotka ovat Saint-Germain-l'Auxerrois, Halles, Palais-Royal ja Place-Vendôme. Arrondissementti sijaitsee suurimmaksi osaksi Seinen pohjoispuolella eli oikealla rannalla, mutta siihen kuuluu myös läntisin osa Île de la Citén saaresta. Sitä ympäröivät 8. arrondissementti lännessä, 2. arrondissementti pohjoisessa ja idässä 3. ja 4. arrondissementti idässä sekä etelässä, Seinen toisella puolella, 7. ja 6. arrondissementti. Lännessä rajana 8. arrondissementtia vastaan on Place de la Concorde. Arrondissementin määrinä on toiminut vuodesta 2000 lähtien UMP-puolueen Jean- François Legaret. Arrondissementin pinta-ala on 1, 83 km² ja asukasluku 17 443 vuonna 2011. == Nähtävyyksiä == *Sainte-Chapelle *Louvre *Conciergerie *Palais-Royal *Comédie-Française *Place Vendôme == Lähteet == == Aiheesta muualla == *1.arrondissementin kotisivut Luokka:Pariisin arrondissementit
Guinea-Bissaun jalkapallomaajoukkue

Guinea-Bissaun jalkapallomaajoukkue edustaa Guinea-Bissauta kansainvälisissä miesten jalkapallokilpailuissa ja sitä hallinnoi Guinea-Bissaun jalkapalloliitto. == Arvokisat == === Maailmanmestaruuskilpailut === *1930 – 1994 - Ei osallistunut *1998 – 2018 - Ei selviytynyt karsinnoista === Afrikan- mestaruuskilpailut === *1957–1992 – Ei osallistunut *1994 – Ei selviytynyt karsinnoista *1996 – Vetäytyi karsintojen aikana *1998 – Osallistumiskielto 1996 vetäytymisen vuoksi *2000 – Ei osallistunut *2002 – Vetäytyi *2004 – Vetäytyi *2006 – Ei selviytynyt karsinnoista *2008 – Ei osallistunut *2010 – Ei selviytynyt karsinnoista *2012 – Ei selviytynyt karsinnoista *2013 – Ei selviytynyt karsinnoista *2015 – Ei selviytynyt karsinnoista *2017 – Ensimmäinen kierros *2019 – Ensimmäinen kierros == Lähteet == Luokka:Jalkapallomaajoukkueet Maajoukkue
Fromia indica

Fromia indica on punasävyinen meritähtilaji. == Ulkonäkö ja koko == Fromia indica-meritähden sakarat kasvavat korkeintaan 3 cm pitkiksi. Itse tähden halkaisija voi olla noin 12 cm. Sen väri vaihtelee punaisen eri sävyissä. Sakaroiden kärjet ovat tummemmat kuin keskuskiekko. == Levinneisyys == Fromia indica-meritähtiä on tavattu Atlantin kaakkoisosasta, Intian valtamerestä ja Tyynenmeren länsiosasta 1–25 metrin syvyydestä. Se elää hiekkapohjalla, koralliriutalla tai suurten kivien päällä. == Ravinto ja hoito akvaariossa == Lajia pidetään myös riutta-akvaarioissa. Se on aktiivinen päiväsaikaan, ja liikkuu pitkin akvaarion kiviä.Pet Education Se syö lietettä ja kivien pinnalla elävien bakteerien muodostamaa ohutta bakteerikalvoa. Siksi tätä lajia ei voi pitää kovin uudessa akvaariossa, jossa bakteerikanta ei ole kehittynyt. Se on myös herkkä happamuuden, lämpötilan ja suolaisuuden vaihteluille.Desert Coral Aquariums Meritähden itsensä keräämän ruoan lisäksi sitä ruokitaan hiutaleruoilla ja pienillä paloilla lihapitoista ravintoa. Tähden luontainen ravinto on kuitenkin mikroskooppisen pientä, silmälle näkymätöntä levä- ja bakteerimassa, eikä se juuri käytä muuta ravintoa. Siksi nälkään nääntyminen on vakava uhka vankeudessa, ja useimmat yksilöt kuolevat viimeistään parissa vuodessa.http://www.meerwasser- lexikon.de/tiere/715_Fromia_indica.htm Meerwasser Lexicon] (hyvä kuvia) == Lähteet == Luokka:Meritähdet
Linet Masai

Linet Chepkwemoi Masai (s. 5. joulukuuta 1989) on kenialainen kestävyysjuoksija. == Maastojuoksu == Masai voitti Mombasan maastojuoksun maailmanmestaruuskilpailuissa 2007 kultaa tyttöjen henkilökohtaisessa kilpailussa ja joukkuekilpailussa. Naisten sarjassa hän sijoittui Edinburghissa 2008 henkilökohtaisella matkalla kolmanneksi ja joukkuekilpailussa toiseksihttp://www.iaaf.org/wxc08/results/eventCode=3889/sex=W/discCode=XSE/combCode=hash/roundCode=f/team.html#det. Ammanissa 2009 hän oli henkilökohtaisella matkalla toinen ja joukkuekilpailussa voitti Kenian joukkueessa kultaahttp://www.iaaf.org/wxc09/results/eventCode=4140/sex=W/discCode=XSE/combCode=hash/roundCode=f/team.html#det. Vuoden 2010 maastojuoksun MM-kilpailuissa Bydgoszczissa hän sijoittui henkilökohtaisessa kilpailussa toiseksi ja voitti kultaa joukkuekilpailussa.Bydgoszcz 2010 – Maastojuoksun MM-kilpailut, tulokset, IAAF Vuoden 2011 maastojuoksun MM-kilpailuissa Punta Umbríassa hän toisti edellisvuoden sijoituksensa.Punta Umbría 2011 – Maastojuoksun MM-kilpailut, tulokset, IAAF Hän on voittanut maastojuoksun Kenian-mestaruuden 2010 ja 2011. == Rata- ja tiejuoksut == Pekingin olympialaisissa 2008 Masai juoksi neljänneksi 10 000 metrin juoksussa uudella alle 20-vuotiaiden maailmanennätysajalla 30.26,50. Hänet palkittiin myöhemmin pronssimitalilla, kun Elvan Abeylegessen suoritus hylättiin dopingrikkomuksen vuoksi. Berliinin MM-kilpailuissa 2009 hän voitti 10 000 metrin maailmanmestaruuden ajalla 30.51,24. Hän teki 10 mailin maailmanennätyksen 50.39 Zaandamissa 20. syyskuuta 2009. Hän sai 10 000 metrillä pronssia Nairobin Arfikan- mestaruuskilpailuissa 2010 ajalla 31.59,36 ja Daegun MM-kilpailuissa 2011 ajalla 30.53,59. Daegussa hän oli myös kuudes 5 000 metrillä ajalla 15.01,01. Hän on voittanut 10 000 metrin Kenian-mestaruuden 2009 ja 2010. Masain isoveli Moses Masai on myös kestävyysjuoksija. ==Henkilökohtaiset ennätykset== * 1 500 m: 4.12,26 (2009) * 2 000 m: 5.33,43 (2009) * 3 000 m: 8.38,97 (2007) * 5 000 m: 14.31,14 (2010) * 10 000 m: 30.26,50 (2008) * 10 kilometrin tiejuoksu: 30.48 (2010) * 15 kilometrin tiejuoksu: 47.22 (2009) * Puolimaraton: 1.11.45 (2014) ==Lähteet== * ===Viitteet=== Luokka:Kenialaiset kestävyysjuoksijat Luokka:Kenialaiset maastojuoksijat Luokka:Vuonna 1989 syntyneet Luokka:Elävät henkilöt
2\. arrondissementti (Pariisi)

thumb|240px|2. arrondissementin kaupungintalo Pariisin 2. arrondissementti () on yksi Pariisin kahdestakymmenestä arrondissementista, joka sijaitsee Seinen oikealla rannalla. Se tunnetaan myös nimellä arrondissement de la Bourse. Se jaetaan edelleen neljään kortteliin (), jotka ovat Gaillon, Vivienne, Le Mail ja Bonne-Nouvelle. Arrondissementtia ympäröivät Pariisin 1., 9., 10. ja 3. arrondissementit. Arrondissementin määrinä on toiminut maaliskuusta 2001 lähtien vihreiden Jacques Boutault. Arrondissementin pinta-ala on 0,99 km² ja sen väkiluku on 22 927 vuonna 2011. == Nähtävyydet == *Opéra-Comique == Lähteet == == Aiheesta muualla == *2. arrondissementin kotisivut Luokka:Pariisin arrondissementit
3\. arrondissementti (Pariisi)

Pariisin 3. arrondissementti () on yksi Pariisin kahdestakymmenestä arrondissementista. Se tunnetaan myös nimellä arrondissement du Temple. Se jaetaan edelleen neljään kortteliin (), jotka ovat Arts-et-Métiers, Enfants- Rouges, Archives ja Sainte-Avoye. Arrondissementti sijaitsee Seinen oikealla rannalla ja sitä ympäröivät 2., 10., 11., 4. ja 1. arrondissementit. Le Marais’n alue sijaitsee osaksi arrondissementissa. Arrondissementin määrinä on toiminut vuodesta 1995 lähtien sosialistipuolueen Pierre Aidenbaum. Arrondissementin pinta-ala on 1,17 km² ja väkiluku 36 120 vuonna 2011. == Nähtävyydet == *Musée Picasso == Lähteet == == Aiheesta muualla == * 3. arrondissementin kotisivut Luokka:Pariisin arrondissementit
Kaakkois-Suomen vapaa-ajankalastajapiiri

Kaakkois-Suomen vapaa-ajankalastajapiiri on yksi Suomen Vapaa-ajankalastajien Keskusjärjestön 12 vapaa-ajankalastajapiiristä, joka on perustettu 12. marraskuuta 2005 ja joka käsittää alueellisesti Kymenlaakson maakunnan, Päijät-Hämeen maakunnan sekä osan Itä-Uudenmaan maakuntaa. Kaakkois-Suomen vapaa-ajankalastajapiirin hallituksessa ovat edustettuina mm. *Karhulan Virkistyskalastajat, Kotka *Kivijärven Kalaveikot, Taavetti *Kuusankosken Kalastusseura, Kouvola (vuoden 2008 loppuun Kuusankoski) *Lahden Perhokalastajat ry *Loviisan seudun Eränkävijät, Loviisa *Nastolan Pilkki, Nastola *Orimattilan Kalakerho, Orimattila *Porvoon Talvionkijat, Porvoo *Tampellan Kalakerho, Kouvola ==Jäsenyhdistykset== ===Etelä-Karjalan maakunta=== *Kivijärven Kalaveikot, Lemi ja Luumäki *Lappeenrannan Pilkkijät, Lappeenranta ===Kymenlaakson maakunta=== *Elimäen Kalamiehet, Kouvola, Elimäki *Iitin Kalamiehet, Iitti *Kouvolan Kalamiehet, Kouvola *Kouvolan Varuskunnan Metsästäjät, Kouvola *Kuusankosken Kalastusseura, Kouvola, Kuusankoski *Myllykosken Jokamieskalastajat, Kouvola, Myllykoski *Pohjois-Kymen Perhokalastajat, Kouvola *Tampellan Kalakerho, Kouvola, Anjalankoski *Valkealan Kalakerho, Kouvola, Valkeala *Voikkaan Kalastusseura, Kouvola, Voikkaa ===Päijät-Hämeen maakunta=== *Heinolan Enson Kalakerho, Heinola *Heinolan Kalastajat, Heinola *Hollolan Pilkki, Hollola *Iskun Kalastajat 77, Lahti *Kalahakaset *Kempin Kalakerho, Lahti *Kuusakosken Kalastajat, Heinola *Lahden Kaupungin Kalakerho, Lahti *Lahden Kalaveikot, Lahti *Lahden Perhokalastajat, Lahti *Lahden Polttimon kalakerho, Lahti *Lahden Posti-Tele Kalakerho, Lahti *Laksiaiset *Luhta Rysä, Lahti *Muovijalosteen Kalakerho *Nastolan Pilkki, Nastola *Nykymiehet *Orimattilan Kalakerho, Orimattila *Oululasen kalakerho, Lahti *Padasjoen kalakerho, Padasjoki *Pakaan Urheilukalastajat, Orimattila, Pakaa *Ram-Team Kalakerho, Lahti *Rauten Kalakerho, Lahti *Salpkon Kalakerho, Lahti *Upon Pilkkiveikot, Lahti *Vaajan Erä *Vanerin Lohi, Heinola ==Aiheesta muualla== *Kaakkois-Suomen vapaa- ajankalastajapiiri Luokka:Kalastus Suomessa Luokka:Suomalaiset järjestöt
Ismaël Lô

Ismaël Lô (s. 30. elokuuta 1956 Dogondoutchi, Niger) on senegalilainen muusikko. Laulamisen lisäksi Lô soittaa kitaraa ja huuliharppua. Hänen kappaleensa "Baykat" kuullaan televisiosarjassa Kesärakkaus. Lôn äiti on nigerialainen ja isä senegalilainen. Pian Lôn syntymän jälkeen perhe palasi Senegaliin lähelle pääkaupunki Dakaria. Lô opiskeli taidekoulussa Dakarissa 1970-luvulla, ja liittyi myöhemmin Super Diamono -yhtyeeseen, jossa hän oli kitaristina. Hän jätti yhtyeen vuonna 1984 aloittaakseen soolouran. == Aiheesta muualla == * Luokka:Senegalilaiset muusikot Luokka:Vuonna 1956 syntyneet Luokka:Elävät henkilöt
Besòs

Besòs on joki Katalonian itsehallintoalueella Espanjassa. Se saa alkunsa Mogent- ja Congost-jokien yhtyessä ja laskee Välimereen Barcelonan pohjoispuolella. Joen valuma-alueeseen kuuluvat Aiguafredan, La Garrigan, Les Franquesesin, Canovellesin, Granollersin, Montmelón, Mollet del Vallèsin, Montcada i Reixacin, Santa Coloma de Gramenetin, Barcelonan ja Sant Adrià de Besòsin kaupunkien alueet. Besòs kulki viimeiseltä pätkältään Barcelonan suurkaupunkialueella raskaasti teollistuneella alueella. Sen seurauksena joki oli 1960- ja 1970-luvuilla yksi Euroopan saastuneimmista. Katalonian hallitus päätti 1995 vähentää jokien painetta uudella jätehuoltojärjestelmällä, ja esimerkiksi Besòsin valuma-alueella rakennettiin 26 vedenkäsittelylaitosta. Besòsin alajuoksulla on myös monia patoja virtauksen hallinnoimiseksi, ja sinne on myös perustettu useita puistoja. Besòsjoen puisto käsittää kaikkiaan 115 hehtaarin alueen, johon kuuluu kosteikkoja, julkisia alueita ja joensuu. == Lähteet == == Aiheesta muualla == Luokka:Espanjan joet Luokka:Katalonian maantiede Luokka:Välimereen laskevat vesistöt
Giray

Giray-suku (, mon. Geraylar) on Tšingis-kaanista periytynyt hallitsijasuku, joka hallitsi Krimin kaanikuntaa sen perustamisesta 1427 sen lakkauttamiseen 1783, jolloin se liitettiin osaksi keisarillista Venäjää. Suvun ensimmäinen Krimin kaani oli Hacı Giray. Giray-suvun jäseniä olivat myös useat vuosina 1521–1550 Kazanissa ja Astrahanissa hallinneet kaanit. Erikseen kuninkaallisista Giraysta oli olemassa myös sukuhaara Choban Giray (Çoban Geraylar). Ennen aikuisikää nuoret miespuoliset Girayt kasvatettiin tšerkessiheimojen keskuudessa, joissa heitä opetettiin sodankäynnin taitoihin. Kaanien valinnan tekivät Girayn suvusta toiset tataariylimyssuvut, mırzat. Mırzat nimesivät myös perijän, jota kutsuttiin qalğa sultaniksi. Krimin kaanikunnan viimeisinä vuosisatoina Osmanien valtakunta otti oikeuden nimetä ja myös erottaa kaanit niin halutessaan. == Katso myös == * Krimin kaani * Krimin kaanikunta Luokka:Hallitsijasuvut
Joannes Gijsen

Joannes Baptist Matthijs Gijsen (7. lokakuuta 1932 Oeffelt – 24. kesäkuuta 2013) oli alankomaalainen roomalaiskatolinen piispa. Hänet vihittiin papiksi 6. huhtikuuta 1957 ja nimitettiin Roermondin hiippakunnan johtoon 20. tammikuuta 1972. Piispaksi vihkiminen seurasi 13. helmikuuta. Pääkonsekraattorina toimi paavi Paavali VI, jota avustivat Bernard Jan Alfrink ja William John Conway.Catholic-Hierarchy.org: Bishop Joannes Baptist Matthijs Gijsen Gijsen erosi tehtävistään 23. tammikuuta 1993. Hän sai 3. huhtikuuta 1993 nimityksen Traiectum ad Mosamin titulaaripiispaksi ja 24. toukokuuta 1996 Reykjavíkin piispaksi. Hän jäi eläkkeelle 30. lokakuuta 2007. == Lähteet == == Aiheesta muualla == Luokka:Katoliset piispat Luokka:Alankomaalaiset papit Luokka:Vuonna 1932 syntyneet Luokka:Vuonna 2013 kuolleet
Wonderful Radio London

Wonderful Radio London (tavallisesti Radio London) oli piraattiradioasema, joka oli toiminnassa joulukuusta 1964 elokuulle 1967. Asema toimi Englannin rannikolla, noin kolmen ja puolen mailin etäisyydellä Essexistä olleesta MV Galaxysta käsin, joka oli aikaisemmin palvellut Yhdysvaltain laivastossa miinanraivaajana nimellä USS Density Aseman perustivat yhdysvaltalaiset liikemiehet Don Pierson ja Tom Danaher. Tunnettuimpia asemalla työskennelleitä DJ:itä olivat Kenny Everett, Tony Blackburn ja Tommy Vance. ==Lähteet== Luokka:Brittiläiset radioasemat Luokka:Laittomat radioasemat Luokka:Vuonna 1964 perustetut radioasemat Luokka:Vuonna 1967 lakkautetut radioasemat
Cornelius Cruys

Cornelius Cruys (, 4. kesäkuuta 1655 Stavanger – 3. kesäkuuta 1727 Pietari) oli norjalaissyntyinen Venäjän keisarillisen laivaston amiraali ja Itämeren laivaston ensimmäinen komentaja.Longley ==Elämäkerta== Cruys syntyi Norjassa ja oli puoliksi norjalainen ja puoliksi hollantilainen. Hän kasvoi ja asui Hollannissa työskennellen merimiehenä. Vuonna 1680 hänestä tuli kauppalaivan kapteeni, jona hän purjehti Hollannin, Espanjan, Portugalin ja Karibian väliä. 1696 Hän liittyi Hollannin laivastoon, jossa hän valvoi sotalaivojen rakennustöitä Amsterdamin telakalla. Pietari Suuri vieraili Hollannissa tutustumassa sen laivastoon ja laivanrakennukseen värväten perusteilla olevaan Venäjän laivastoonsa ulkomaisia ammattilaisia rakentajista ja merimiehistä. Tsaari palkkasi myös Cruysin laivastoonsa vara-amiraaliksi. Hänestä tuli Pietarille tärkeä neuvonantaja merenkulkuun liittyvissä asioissa. Cruysia pidetään yhtenä Venäjän laivaston pääarkkitehdeista. 1700-luvun alussa Cruys osallistui suureen Pohjan sotaan. Hän komensi Itämeren laivastoa 1705 alkaen ja oli mukana suunnittelemassa Kronstadtin linnoitusta, joka oli tärkeä Ruotsia vastaan käydyn sodan aikana. Cruys johti Kronstadtin puolustusta, kun venäläiset torjuivat ruotsalaisten hyökkäyksen 1705. Hänestä tuli tsaarin 1698 perustaman telakkasatamakaupunki Taganrogin ensimmäinen venäläinen kuvernööri. Mustanmeren alueella Cruys osallistui myös vuosien 1710–1711 Venäjän–Turkin sodan vähäisiin meritaisteluihin. Sodan aikana hän teki myös ensimmäiset kartat Asovanmerestä ja Donista. Vuonna 1714 Cruysia syytettiin sotaoikeudessa pelkuruudesta taistelussa ja hänet tuomittiin kuolemaan. Pietari kuitenkin armahti hänet. Vuonna 1720 Cruys nimettiin vasta perustetun Venäjän amiraliteetin toiseksi johtajaksi. Cruys työskenteli tsaarin alaisuudessa yli 25 vuotta ja yleni korkeimpaan amiraalin arvoon 1721. Hän kuoli Pietarissa 1727. == Lähteet == * ===Viitteet=== ==Aiheesta muualla== *Cornelis Cruys project Luokka:Venäjän keisarikunnan laivaston amiraalit Luokka:Norjalaiset sotilaat Luokka:Alankomaalaiset sotilaat Luokka:Amiraalit Luokka:Vuonna 1655 syntyneet Luokka:Vuonna 1727 kuolleet
Helsinki School

Helsinki School tai The Helsinki School on löyhä valokuvataiteilijoiden ryhmä ja tuotemerkki. Sen jäsenet ovat valmistuneet Taideteollisen korkeakoulun valokuvauksen osastolta tai opiskelevat siellä. Ryhmän kuraattori on Timothy Persons. Ryhmää markkinoi Gallery TAIK.Antti Järvi, Valokuvaajat vetivät töitään pois Bukowskin huutokaupasta. Helsingin Sanomat 29.10.2011 sivu C 5 Ryhmän synty liittyy muutokseen valokuvataiteessa noin 30 vuotta sitten, kun valokuvajournalismi alkoi menettää otettaan. Uudet opettajat, kuten Pentti Sammallahti rohkaisivat opiskelijoita toimimaan enemmänkin taiteilijoina. Myös Timothy Persons on toiminut koulun opettajana vuodesta 1982 ja tuonut uutta ajattelutapaa valokuvaukseen. Hän on organisoinut opiskelijoiden töitä kansainvälisille taidemessuille, kuten Art Forumiin, Berliiniin ja Paris Photoon. Opiskelijoita innostetaan tuottamaan valokuvasarjoja ja pohtimaan niiden teemoja. Heitä ohjataan tekemään kansainvälisen standardin mukaisia portfolioita, kirjoittamaan statementeja ja esittelemään töitään. Koulutuksessa perehdytään myös käsitetaiteeseen ja valokuvataiteen historiaan. Helsinki Schoolin taiteilijoiden tyylilajit vaihtelevat, joten se ei ole kiinteä taiteen suuntaus.Timo Valjakka: Nuorten rosot silottuvat Helsingin koulussa. Helsingin Sanomat 13.4.2010 Viitattu 16.5. 2010 == Kritiikkiä == Opiskelijoiden näyttelyssä vuonna 2010 olleiden töiden jälkeä on kriitikissä sanottu liian hiotuksi, hyvältä näyttäväksi mutta todellisuudelle vieraaksi. Heille on yhteistä valokuvan rajamailla liikkuva käsitteellisyys. Teemoihin on sisältynyt muun muassa omaelämäkerrallisia kertomuksia, unenomaista surrealismia ja valokuvan rajoja luotaavaa käsitteellisyyttä. == Lähteet == == Aiheesta muualla == * Helsinki Schoolin verkkosivu Luokka:Suomalaiset taiteilijaryhmät
Ferdinand Nahimana

Ferdinand Nahimana (s. 15. heinäkuuta 1950 Gatonde, Ruhengeri, Ruanda) on ruandalainen historioitsija, joka on tuomittu osallisuudestaan Ruandan kansanmurhaan. Nahimana työskenteli radioasema RTLM:llä (Radio Télévision Libre des Mille Collines), joka kansanmurhan aikana tuotti ja levitti tutsien vastaista vihapropagandaa. == Lähteet == == Aiheesta muualla == *Ferdinand Nahimanan omat verkkosivut *Oikeudenkäyntiraportti Luokka:Ruandalaiset henkilöt Luokka:Historioitsijat Luokka:Ruandan kansanmurha Luokka:Vuonna 1950 syntyneet Luokka:Elävät henkilöt
Life Is Hot in Cracktown

Life Is Hot in Cracktown on vuoden 2009 aikana valmistuva elokuvallinen rikosdraama, joka perustuu Buddy Giovinazzon vuonna 1993 ilmestyneeseen novellikokoelmaan. Giovinazzo ohjasi ja käsikirjoitti filmin. == Aiheesta muualla == * === Arvostelut === * Luokka:Vuoden 2009 yhdysvaltalaiset elokuvat
Alexandre Pétion

Alexandre Sabès Pétion (2. huhtikuuta 1770 Port-au-Prince, Haiti – 29. maaliskuuta 1818) oli Haitin tasavallan ensimmäinen presidentti 1807-1818. Pétion kuului Port-au-Princen vapaisiin värillisiin, koska oli mulattiäidin ja vauraan ranskalaisen isän lapsi. Hän liittyi nuorena Ranskan siirtomaa- armeijaan ja nousi kapteeniksi, mutta liittyi kapinallisiin yhtenä ensimmäisistä upseereista. Vuonna 1806 hän johti kapinaa Jean-Jacques Dessalinesia vastaan. Dessalenisin kuoleman jälkeen Henri Christophe perusti valtion Haitin pohjoisosaan, ja Petion valittiin eteläosan presidentiksi 1807. Hänet valittiin uudelleen 1811 ja nimitettiin elinikäiseksi presidentiksi 1816. Ranskalaisen liberalismin innoittamana Pétion jakoi suuret plantaasit pieniksi maatiloiksi sotilailleen. Nämä tyytyivät omavaraisviljelyyn, ja kansantuote laski. Pétionin kuoltua keltakuumeeseen vuonna 1818 Haitin presidentiksi tuli Jean Pierre Boyer. == Lähteet == Luokka:Haitilaiset henkilöt Luokka:Hallitsijat Luokka:Vuonna 1770 syntyneet Luokka:Vuonna 1818 kuolleet
Tapakulot

Tapakulot (Rhinocryptidae) on neotrooppinen varpuslintuheimo. Tapakulot ovat pienikokoisia, tavallisesti metsän alikasvoksessa eläviä varpuslintuja, jotka syövät pääasiassa hyönteisiä ja muita pieniä selkärangattomia. Niitä tavataan Etelä-Amerikassa Tulimaasta Costa Ricaan, enimmäkseen Andien rinteiden vuoristosademetsissä, paikoin alavammillakin seuduilla. Kolme lajia on levittäytynyt Keski-Amerikan puolelle. == Suvut == Tapakuloihin kuuluu 12 sukua ja 60 lajia. * Myyrätapakulot (Scelorchilus), 2 lajia * Sukastapakulot (Merulaxis), 2 lajia * Tapakulot (Scytalopus), 42 lajia * Valkorintatapakulot (Eleoscytalopus), 2 lajia * Vetvetit (Pteroptochos), 3 lajia === Lajeja, joilla on oma sukunsa === *Bambutapakulo (Psilorhamphus guttatus) *Helmitapakulo (Acropternis orthonyx) *Hietatapakulo (Teledromas fuscus) *Nokitapakulo (Eugralla paradoxa) *Tuhkatapakulo (Myornis senilis) *Töyhtötapakulo (Rhinocrypta lanceolata) *Veririntatapakulo (Liosceles thoracicus) == Lähteet == *
Suomen Erotuomarien Liitto

Suomen Erotuomarien Liitto ry (SEL) perustettiin vuonna 1995. Tuolloin SEL:in perustivat eri lajien erotuomariliitot mm. Suomen Jääkiekkotuomarien Liitto SJTL ry ja Suomen Koripalloerotuomarikerhojen Liitto Ry. Vuonna 2013 liiton muodostavat 12 eri lajin erotuomareiden kattojärjestöä, jotka ovat samalla SEL:n jäsenjärjestöjä. SEL:in vaikutuspiiriin kuuluu tuhansia erotuomareita. == Liiton toiminta == Erotuomarien Liiton tarkoituksena on valtakunnallisena erotuomariliittojen keskusjärjestönä johtaa, valvoa ja ohjata Suomen erotuomaritoiminnan kehitystä sekä olla jäseninään toimivien eri lajien erotuomariliittojen yhdyssiteenä ja etujärjestönä. SEL järjestää koulutus- ja muita tilaisuuksia. Esimerkkeinä nuorille erotuomareille suunnattu klinikka, kouluttajakoulutus ja kerhotarkkailijakoulutus. SEL on valtionapukelpoinen ja saa vuosittain Suomen opetus- ja kulttuuriministeriön toiminta-avustusta. ==Jäsenjärjestöt== * Amerikkalaisen Jalkapallon Erotuomarikerho ry * For Gentlemen Only ry * Helsingin Kaukalopalloerotuomarit ry * Jääpallon Valioerotuomarikerho ry * Ringeten SM-erotuomarit ry * Suomen Jalkapallotuomari Liitto ry * Suomen Jääkiekkotuomarien Liitto ry * Suomen Koripalloerotuomarikerhojen Liitto ry * Suomen Käsipalloerotuomarit * Suomen Lentopalloerotuomarikerhojen Liitto ry * Suomen Salibandyerotuomarien Liitto ry * Superpesistuomarit ry == Talous == === Rahoitus === Rahoituksen lähde 2018 2017 Opetus- ja kulttuuriministeriön yleisavustus 23 000 € 24 000 € ==Lähteet== ==Aiheesta muualla== * SEL:n verkkosivu Luokka:Urheilutuomarit Luokka:Suomalaiset urheilujärjestöt
Tapakulot (suku)

Tapakulot (Scytalopus) on tapakulojen heimoon kuuluva varpuslintusuku. Tapakulojen laaja suku asuttaa Etelä-Amerikkaa Tulimaasta Kolumbiaan ja kolme lajia on levittäytynyt Keski-Amerikan puolelle. Amazonin altaan alueelta suvun edustajat puuttuvat. Tapakulot elävät enimmäkseen vuoristojen, eritoten Andien rinteiden kosteissa metsissä. Ne ovat pieniä, 10–14 cm pitkiä, metsän alikasvoksessa myyrämäisesti pujahtelevia pieniä varpuslintuja, jotka syövät hyönteisiä ja muita pieniä selkärangattomia. Tapakulot ovat huonosti tunnettu lintusuku, sillä ne elävät usein vaikeakulkuisissa vuoristolaaksoissa ja -rotkoissa, ja uusia lajeja löydetään yhä edelleen. Useat lajit ovat uhanalaisia, koska ne esiintyvät vain tietyillä eristyneillä alueilla, ja maankäyttö sekä metsien hakkuut uhkaavat tuhota niiden elinympäristöt. == Lajit == Sukuun kuuluu 42 lajia. * Andientapakulo (Scytalopus magellanicus) * Atioquiantapakulo (Scytalopus stilesi) * Brasiliantapakulo (Scytalopus novacapitalis) * Chilentapakulo (Scytalopus fuscus) * Diamantinantapakulo (Scytalopus diamantinensis) * Ecuadorintapakulo (Scytalopus spillmanni) * El- orontapakulo (Scytalopus robbinsi) * Harmaakurkkutapakulo (Scytalopus panamensis) * Harmaatapakulo (Scytalopus unicolor) * Hiiritapakulo (Scytalopus notorius) * Hopeaotsatapakulo (Scytalopus argentifrons) * Junintapakulo (Scytalopus gettyae) * Kivikkotapakulo (Scytalopus zimmeri) * Kolumbianandientapakulo (Scytalopus griseicollis) * Kolumbiantapakulo (Scytalopus micropterus) * Koskitapakulo (Scytalopus macropus) * Kruunutapakulo (Scytalopus atratus) * Liusketapakulo (Scytalopus canus) * Livertäjätapakulo (Scytalopus parvirostris) * Luhtatapakulo (Scytalopus iraiensis) * Lyijytapakulo (Scytalopus speluncae) * Magdalenantapakulo (Scytalopus rodriguezi) * Meridantapakulo (Scytalopus meridanus) * Mustatapakulo (Scytalopus latrans) * Nuohoojatapakulo (Scytalopus vicinior) * Peruntapakulo (Scytalopus altirostris) * Peukaloistapakulo (Scytalopus latebricola) * Punantapakulo (Scytalopus simonsi) * Ruskoperätapakulo (Scytalopus femoralis) * Santamartantapakulo (Scytalopus sanctaemartae) * Savutapakulo (Scytalopus parkeri) * Serradomarintapakulo (Scytalopus pachecoi) * Sirittäjätapakulo (Scytalopus bolivianus) * Tiheikkötapakulo (Scytalopus chocoensis) * Vaaleatapakulo (Scytalopus affinis) * Valkokulmatapakulo (Scytalopus superciliaris) * Valko-otsatapakulo (Scytalopus schulenbergi) * Varjotapakulo (Scytalopus acutirostris) * Venezuelantapakulo (Scytalopus caracae) * Vilcabambantapakulo (Scytalopus urubambae) * Ylänkötapakulo (Scytalopus opacus) == Lähteet == Luokka:Tapakulot
Kalju (täsmennyssivu)

Kalju voi tarkoittaa ainakin seuraavia: *kalju, hiukseton päälaki *Kalju, miehen etunimi *Kalju, kylä Valjalassa, Virossa
Marley & Me (elokuva)

Marley & Me on David Frankelin ohjaama ja Owen Wilsonin ja Jennifer Anistonin tähdittämä yhdysvaltalainen draamakomedia. Elokuvan ensi-ilta oli Yhdysvalloissa 25. joulukuuta 2008. Elokuva perustuu toimittaja John Groganin omaelämäkerralliseen kirjaan Marley ja minä (Marley & Me). Elokuva kertoo pariskunnasta, jonka uusi koira osoittautuu aivan kamalakäytöksiseksi. Koiran nimi on Marley. == Näyttelijät == Luokka:Vuoden 2008 yhdysvaltalaiset elokuvat Luokka:Yhdysvaltalaiset draamakomediaelokuvat Luokka:Elokuvat koirista Luokka:20th Century Foxin elokuvat
Ovipaarisuus

Ovipaariset eläimet ovat eläimiä, jotka lisääntyvät munimalla. Useimmat selkärangattomat, kalat ja matelijat, kaikki linnut ja sammakkoeläimet sekä nisäkkäistä nokkaeläimet ovat ovipaarisia eläimiä. == Katso myös == * Ovovivipaarisuus Luokka:Lisääntyminen
Vučedolin kulttuuri

Vučedolin kulttuuri oli Itä-Kroatiassa Slavoniassa noin 3000–2200 eaa. kukoistanut indoeurooppalainen kulttuuri. Sen keskus oli Slavonian tasangoilla Tonavan oikealla rannalla Itä-Kroatiassa, mutta luultavasti kulttuuri levittäytyi koko Pannonian tasangolle. Tämän kulttuurin synnytti niin ikään indoeurooppalaisen Badenin kulttuurin romahtaessa paikalle saapuva uusi indoeurooppalainen aalto. Yksi suurimmista kulttuurin paikoista oli Vučedol, "Suden laakso" 6 km Vukovarista Tonavan alavirtaan. Vučedolissa asui aikoinaan noin 3000 asukasta. Kulttuurin varhaisimmat paikat sijaitsivat lähellä vuorten juuria kuparinlouhintapaikkojen lähellä. Vučedolin kulttuuri kehittyi kahdesta aiemmasta kulttuurista, Pannonian tasangon Badenin kulttuurista ja Pohjois- Serbian ja Länsi-Romanian Kostolacin kulttuurista. == Aiheesta muualla == * THE VUČEDOL ORION AND THE OLDEST EUROPEAN CALENDAR Luokka:Varhaiset indoeurooppalaiset kulttuurit
Jegorjevskin piiri

Jegorjevskin piiri () on kunnallinen itsehallintoalue Moskovan alueella Venäjällä. Vuonna 1929 perustetun piirin pinta-ala on 1 729 neliökilometriä ja asukkaita on 96 200 henkeä (vuonna 2007). Jegorjevskin piiri sijaitsee Moskovan alueen itäosassa Meštšoran alangon länsireunalla. Se rajoittuu Kolomnan, Luhovitsyn, Orehovo-Zujevon, Šaturan ja Voskresenskin piireihin. Pinta-alasta yli puolet on metsää. Hallinnollinen keskus on Jegorjevskin kaupunki. Sen lisäksi piiriin kuuluu Rjazanovskin kaupunkimainen taajama ja kolme maalaiskuntaa: Jurtsovo, Ramenki ja Savvino. Jegorjevskista on maantie- ja rautatieyhteys Moskovaan. Neuvostoaikana kaupunki oli huomattava kevyen ja konepajateollisuuden keskus. 2000-luvulla Jegorjevskiin on onnistuttu houkuttelemaan useita ylikansallisia yrityksiä. Siellä on vanhastaan myös elintarviketeollisuutta. Seudun maatalous on erikoistunut viljan, perunan ja vihannesten kasvatukseen sekä maidon ja lihan tuotantoon. Nähtävyyksiä ovat Jegorjevskin hyvin säilynyt historiallinen keskusta sekä lähikylien kirkkojen ja luostarien jäänteet. ==Aiheesta muualla== * Jegorjevskin piirin sivusto *
Jehue Gordon

Jehue Gordon (s. 15. joulukuuta 1991) on trinidadtobagolainen 400 metrin aitajuoksija. Vuonna 2008 alle 20-vuotiaiden MM-kilpailuissa hän selviytyi 400 metrin aitajuoksussa välieriin ja juoksi 4 × 400 metrin viestin alkuerissä maansa joukkueessa ja selviytyi loppukilpailuun. Loppukilpailussa toisella kokoonpanolla ilman Gordonia juossut Trinidad ja Tobagon joukkue hylättiinBydgoszcz 2008 − 4×400 metrin tulokset, IAAF . Berliinin MM- kilpailuissa 2009 hän juoksi alkuerissä ennätyksensä 48,66 s ja rikkoi 22 vuotta vanhan Randy Coxin nimissä olleen maansa ennätyksen 49,43 s. Gordonin ennätys ennen tätä juoksua oli 49,45 s. Välierissä hän juoksi ajan 48,77 s ja selviytyi loppukilpailuun. Hänestä tuli MM-kisahistorian nuorin henkilökohtaisen pikajuoksumatkan loppukilpailuun selviytynyt urheilija. Loppukilpailussa hän oli mitalisijassa kiinni aivan juoksun loppuun asti ja sijoittui lopulta neljänneksi uudella maansa ennätyksellä 48,26 s. Hän hävisi pronssimitalistille Bershawn Jacksonille kolme sekunnin sadasosaa. Gordonin aika oli kautta aikain toiseksi paras alle 20-vuotiaan juoksema aika. Vuonna 2010 Gordon voitti alle 20-vuotiaiden maailmanmestaruuden ajalla 49,30 s. Daegun MM-kisoissa 2011 hän karsiutui välierissä ajalla 49,08 s. Lontoon olympialaisissa 2012 hän juoksi välierissä maansa ennätyksen 47,96 s. Loppukilpailussa hän sijoittui kuudenneksi ajalla 48,86 s. Moskovan MM- kilpailuissa 2013 Gordon voitti maailmanmestaruuden ennätyksellään ja maansa ennätyksellä 47,69 s. Hän voitti toiseksi sijoittuneen Michael Tinsleyn yhdellä sekunnin sadasosalla. 4 × 400 metrin viestissä Trinidad ja Tobago oli kuudes. Gordon sai Glasgow'n Kansainyhteisön kisoissa 2014 hopeaa ajalla 48,75. Hän karsiutui alkuerissä Pekingin MM-kilpailuissa 2015 ja Rio de Janeiron olympialaisissa 2016. ==Lähteet== * ===Viitteet=== Luokka:Trinidadtobagolaiset 400 metrin aitajuoksijat Luokka:Vuonna 1991 syntyneet Luokka:Elävät henkilöt
Ezeron kulttuuri

Ezeron kulttuuri vallitsi suuressa osassa nykyistä BulgariaaEzero Archaeology Wordsmith 3300–2700 eaa. == Lähteet == == Kirjallisuutta == * G.Il. Georgiev et al. (eds.): Ezero, rannobronzovoto selishte. Sofii︠a︡ : Izd-vo na Bŭlgarskata akademii︠a︡ na naukite. Arkheologicheski institut 1979 (excavation report of Tell Ezero). *J. P. Mallory: "Ezero Culture". Encyclopedia of Indo- European Culture, Fitzroy Dearborn 1997. == Aiheesta muualla == *archaeology.ro Luokka:Varhaiset indoeurooppalaiset kulttuurit Luokka:Bulgarian historia Luokka:Pronssikauden kulttuurit
Fellowship of Isis

Fellowship of Isis ('Isiksen seura') on Irlannissa 1976 perustettu uususkonnollinen järjestö. Sen perustivat Clogenalin linnassa kirjailija Olivia Robertson (1917–2013), hänen veljensä Lawrence ja kälynsä Pamela Durdin-Robertson. Fellowship of Isis on pyhitetty Jumalattarelle hänen monissa ilmenemismuodoissaan. Liikkeen perustaja Olivia Robertson oli ollut aiemmin psyykikko ja spiritualisti. Hän kertoo nähneensä näyn egyptiläisestä Isis- jumalattaresta ja myöhemmin irlantilaisesta Dana-jumalattaresta, ja vakuuttuneensa näkyjen myötä siitä, että Jumala on naispuolinen. Robertsonille juuri Isis alkoi edustaa naispuolista jumaluutta meneillään olevassa ajanjaksojen vaihteessa. Hänen veljensä tuli liikkeeseen mukaan, ja järjestö alkoi toimia Huntington Castlessa ja kasvoi pikku hiljaa. Fellowship of Isis on demokraattinen liike, se ei kerää rahaa, eikä se erottele kulttuurin, rodun tai uskonnon perusteella. Järjestö sitoutuu manifestissaan kunnioittamaan kaikkia Jumalattaren uskontoja noudattamalla rakkauden, kauneuden ja totuuden kolmea "jumalallista periaatetta". Se julistaa pyrkivänsä lisäämään ystävällisyyttä, onnea, psyykkisiä lahjoja ja myötätuntoa kaikkea elollista kohtaan. Liikkeen jäsenet toteuttavat veljeskunnan periaatteita ja luovat henkilökohtaisen suhteen jumalaan noudattamalla liikkeen liturgisia käytäntöjä, joita ovat rituaalit, rukoukset ja meditointi. Liturgioiden perusta on nykypakanuudessa, Jumalatar-kultissa ja esikristillisissä uskonnoissa. Jäsenet toimivat yksin tai ryhmissä. Liikkeessä oli vuonna 2012 noin 20 000–30 000 jäsentä noin 90 maassa. ==Lähteet== ==Aiheesta muualla== * Fellowship of Isis Homepage Luokka:Jumalatar-liike
Zaraiskin piiri

Zaraiskin piiri () on kunnallinen itsehallintoalue Moskovan alueella Venäjällä. Vuonna 1929 perustetun piirin pinta-ala on 968 neliökilometriä ja asukkaita on 41 600 henkeä (vuonna 2006). Zaraiskin piiri sijaitsee Moskovan alueen kaakkoisosassa. Etelässä se rajoittuu Moskovan alueen Serebrjanye Prudyn, lännessä Kaširan, luoteessa Ozjoryn ja koillisessa Luhovitsyn piiriin sekä kaakossa Rjazanin alueen Rybnojen piiriin. Piiri on Keski-Venäjän ylängön ja Meštšoran alangon rajaseutua. Suurin joki on Okaan laskeva Osjotr. Metsät muodostavat 12 % pinta-alasta. Hallinnollinen keskus on Zaraiskin kaupunki. Sen lisäksi piiriin kuuluu neljä maalaiskuntaa: Gololobovo, Karino, Mašonovo ja Strupna. Zaraiskista on maantieyhteys Luhovitsyyn ja Ozjoryyn. Kaupungissa on metalli-, rakennustarvike-, elintarvike- ja kevyttä teollisuutta. Seudun maatalous on keskittynyt maidon ja lihan tuotantoon sekä viljan ja perunan kasvatukseen. Nähtävyyksistä huomattavimpia ovat Zaraiskin kreml ja kaupungin historiallinen keskusta. Kremlin vierestä on löydetty tieteellisesti merkittävä paleoliittisen kauden asuinpaikka. Lähiseudun kylissä on säilynyt useita 1600–1800-lukujen kirkkoja. Darovojen kylässä on Fjodor Dostojevskin isälle kuulunut kartano, jossa tuleva kirjailija vietti kesänsä vuosina 1832–1836. ==Aiheesta muualla== * Zaraiskin piirin sivusto *
Sirittäjätapakulo

Sirittäjätapakulo (Scytalopus bolivianus) on eteläamerikkalainen tapakulojen sukuun kuuluva varpuslintu. == Esiintyminen == Sirittäjätapakulot elävät Perussa ja BoliviassaBirdLife noin 64 000 neliökilometrin kokoisella alueella. Laji erotettiin ruskoperätapakulosta omaksi lajikseen vuonna 2005 ja sen kokonaispopulaatio on vähintään 10 000 aikuista yksilöä. == Lähteet == Luokka:Tapakulot
Osjotr

Osjotr () on Okan oikeanpuoleinen sivujoki Keski-Venäjällä. Sen pituus on 228 kilometriä ja sadealueen laajuus 3 480 neliökilometriä. Osjotr saa alkunsa Keski-Venäjän ylängöllä Tulan alueella lähellä Melehovkan kylää. Se virtaa kumpuilevien peltomaiden keskellä sijaitsevassa luonnonkauniissa laaksossa Moskovan alueen kaakkoisosassa ja Rjazanin alueen rajalla. Joki laskee Okaan 14 kilometriä Kolomnan yläpuolella. Sen varrella sijaitsee Zaraiskin kaupunki. Luokka:Moskovan alueen joet Luokka:Rjazanin alueen joet Luokka:Tulan alueen joet Luokka:Volgan vesistö
Karlsruher FV

Karlsruher Fussball Verein on jalkapalloseura Karlsruhen kaupungista. Seura on perustettu 17. marraskuuta 1891. Seura on voittanut kertaalleen Saksan mestaruuden, 1910. ==Lähteet== Luokka:Saksalaiset jalkapalloseurat Luokka:Vuonna 1891 perustetut urheiluseurat Luokka:Karlsruhen urheilu Luokka:Baden-Württembergin jalkapallo
Tyttöjen ilta

Tyttöjen ilta on Reetta Aallon ohjaama ja Kirsikka Saaren käsikirjoittama lyhytelokuva. Elokuva on tuotettu osana ensimmäistä suomalainen novellielokuva -kilpailua, joka järjestettiin keväällä 2007. == Juoni == Äiti ja tytär haluaisivat molemmat olla nuoria naisia. Toinen on kuitenkin vielä melkein lapsi ja toinen lähestyy keski-ikää. Molemmat viettävät tahoillaan tyttöjen illan, jossa ihmisarvo, ystävyys ja rakkaus punnitaan. Viitattu 16.8.2009. == Arviot lehdissä ja menestys festivaaleilla == Tyttöjen ilta sai kriitikoilta positiivisen arvion. Helsingin Sanomien Jukka Karjalaisen mukaan ”naseva 'samaan aikaan toisaalla' -kertomus myötäelää voimakkaasti tätä meidän ihmiseläjien taaperrusta. Kirsikka Saaren dialogi toimii erinomaisesti. Tyttöjen illan ohjaaja Reetta Aalto osaa elävöittää tilanteet yhtä tarkasti.”http://www.hs.fi/arkisto/artikkeli/Samaan+aikaan++tytt%C3%A4ren+kotibileiss%C3%A4/HS20080929SI1RT0185j Viitattu 16.8.2009. Elokuva palkittiin Tampereen kansainvälisillä elokuvajuhlilla maaliskuussa 2008 yleisöpalkinnolla. Ohjaaja Reetta Aalto sai lisäksi Finnlabin ja Digital Film Finlandin myöntämän resurssipalkinnon. Tuomariston mukaan tyttöjen ilta on ”raikkaasti ja painottomasti toteutettu kuvaus illasta, jossa kahden eri sukupolven naiset etsivät elämäänsä varmuutta ja sisältöä vastakkaisen sukupuolen huomiosta. Äidin ja tyttären kokemukset tahoillaan peilaavat toisiaan ja katsovat lämpimän humoristisesti erotisoitunutta arkimaailmaamme”. == Lähteet == Luokka:Suomalaiset lyhytelokuvat Luokka:Vuoden 2008 suomalaiset elokuvat
Magdeburgin kaupunginoikeudet

Magdeburgin kaupunginoikeudet () olivat oikeuksia, jotka kuuluivat Magdeburg- nimisen vapaakaupungin Pyhän saksalais-roomalaisen keisarikunnan alueella vallinneille keisarinvallasta autonomisille kaupungeille. Järjestelmää noudatettiin myös Puolan kuningaskunnassa ja Liettuan suuriruhtinaskunnassa. Venäjän keisarikunnassa Katariina II Suuri antoi 21. huhtikuuta 1785 julistuksen, jossa lueteltiin kaupunkien laki ja etuoikeudet Venäjän keisarikunnassa. Julistuksella määriteltiin kaupunkien autonomia. Julistuksen perusteella jatkettiin myös Puolan kuningaskunnan ja Liettuan suuriruhtinaskunnan Puolan jaoissa Venäjän keisarikunnalle päätyneiden kaupunkien oikeuksia. Magdeburgin kaupunginoikeudet alkoivat Pyhässä saksalais-roomalaisessa valtakunnassa 1324 ja päättyivät Venäjän keisarikunnassa 1831 Nikolai I:n ukaasilla lukuun ottamatta Kiovaa, jossa ne säilyivät vielä vuoteen 1835. ==Magdeburgin kaupunginoikeuksien kaltaisilla oikeuksilla toimineita kaupunkeja== *Ariogala, 1792, Puolan kuningaskunta ja Liettuan suuriruhtinaskunta (nykyään Liettua) *Brest, 1390 *Hrodna, 1391 *Kaunas, 1408 *Kiova, 1494–1497 *Krakova *Lutsk, 1432 *Lviv, 1356 *Minsk, 1499 *Polatsk, 1498 *Sanok, 1339 *Slonim, 1531 *Slutsk, 1441 *Stanyslaviv, 1662 (nykyään Ivano-Frankivsk, Ukraina) *Trakai, 1409 *Vilna, 1387 *Vitebsk, 1597 * Volkovysk, 1503 == Lähteet == Luokka:Feodalismi Luokka:Pyhä saksalais- roomalainen keisarikunta Luokka:Liettuan historia Luokka:Ukrainan historia Luokka:Puolan historia Luokka:Krakovan historia Luokka:Vilnan historia Luokka:Kiovan historia Luokka:Lvivin historia Luokka:Brestin historia Luokka:Polatskin historia Luokka:Kaunas Luokka:Vitsebsk Luokka:Minskin historia Luokka:Magdeburgin historia
Anatoli Levtšenko

Anatoli Semjonovitš Levtšenko (, 21. toukokuuta 1941 Krasnokutsk, Ukrainan SNT, Neuvostoliitto – 6. elokuuta 1988 Moskova, Venäjän SFNT, Neuvostoliitto) oli neuvostoliittolainen kosmonautti. Levtšenko oli Neuvostoliiton ilmavoimien koelentäjä, sotilasarvoltaan kapteeni. Hänet valittiin kosmonauttikoulutukseen 30.7.1980. Hän lensi Sojuz TM-4 -aluksella. Levtšenko oli naimisissa ja perheessä oli yksi lapsi. Hän kuoli aivokasvaimen vuoksi. Luokka:Neuvostoliittolaiset avaruuslentäjät Luokka:Vuonna 1941 syntyneet Luokka:Vuonna 1988 kuolleet
Etyleenidiamiini

Etyleenidiamiini (C2H8N2) on kaksi aminoryhmää sisältävä amiini. Etyleenidiamiinia käytetään muun muassa liuottimina sekä lääkkeiden, fungisidien ja synteettisten vahojen valmistuksessa. Lisäksi yhdiste voi toimia kelaattina kompleksiyhdisteissä. == Ominaisuudet == Etyleenidiamiini, kuten useat muutkin amiinit, on keskivahvasti emäksinen aine. Huoneenlämmössä yhdiste on ulkomuodoltaan keltaista nestettä, joka haisee pistävältä. Etyleenidiamiini reagoi helposti klooria sisältävien orgaanisten aineiden sekä hapettimien ja happojen kanssa. == Valmistus == Etyleenidiamiinia valmistetaan ammoniakin ja 1,2-dikloorietaanin välisellä reaktiolla. Reaktiossa syntyy myös etyleenidiamiinin polymeerejä kuten dietyleenitriamiinia, trietyleenitetramiinia ja tetraetyleenipentamiinia. Niiden syntymistä voidaan estää käyttämällä runsaasti ammoniakkia. == Käyttö == Monet biologisesti aktiiviset aineet, kuten aminofylliini ja monet histamiinit sisältävät etyleenidiamiinirakenteen. Etyleenidiamiini on myös tärkeä yhdiste monien eri orgaanisten kemikaalien valmistuksessa kemikaalien valmistuksessa. ===Synteesejä=== EDTA on eli etyylidiamiinitetraetikkahappo on tärkeä kelatoiva yhdiste. EDTAa valmistetaan etyleenidiamiinin, formaldehydin ja natriumsyanidin alkoholiliuoksen välisellä reaktiolla. :H2NCH2CH2NH2 \+ 4 CH2O + 4 NaCN + H2O → (NaOOCH2)2NCH2CH2N(CH2COONa)2 \+ NH3 Kaksi etyleenidiamiinihydrokloridimolekyyliä voivat polymeroitua muodostaen piperatsiinin hydrokloridia, josta voidaan valmistaa piperatsiinia. :2 (H2NCH2CH2NH2·2HCl)→ C4H10N2·2HCl + 2 NH4Cl == Turvallisuus == Hengitettynä etyleenidiamiini aiheuttaa yskää ja hengityksen hankaloitumista. Pitkäaikainen altistuminen aineelle voi aiheuttaa astman puhkeamisen. Yhdiste voi aiheuttaa allergiaa iholle joutuessaan. Pitkäaikainen altistus voi vaurioittaa maksaa ja munuaisia. Yhdisteen ei ole todettu aiheuttavan syöpää. == Lähteet == == Aiheesta muualla == *Etyleenidiamiinin käyttöturvallisuustiedote, Sigma Aldrich, viitattu 29.1.2015. Luokka:Amiinit
Vladimir Ljahov

Vladimir Afanasjevitš Ljahov (, 20. heinäkuuta 1941 Antratsyt, Ukrainan SNT, Neuvostoliitto – 20. huhtikuuta 2018Скончался летчик-космонавт СССР Владимир Ляхов ) oli neuvostoliittolainen kosmonautti. Ljahov oli Neuvostoliiton ilmavoimissa lentäjänä ja hänen sotilasarvonsa oli eversti. Hänet valittiin kosmonauttikoulutukseen 5. toukokuuta 1967. Hän oli kolmen avaruuslennon päällikkö: Sojuz 32, Sojuz T-9 ja Sojuz TM-6. Hän vietti 333 päivää avaruudessa. Hän siirtyi eläkkeelle 7. syyskuuta 1994. Hän oli naimisissa ja perheeseen kuului kaksi lasta. == Lähteet == Luokka:Neuvostoliittolaiset avaruuslentäjät Luokka:Vuonna 1941 syntyneet Luokka:Vuonna 2018 kuolleet
Richard Myers

Richard Bowman Myers (s. 1. helmikuuta 1942) on eläkkeellä oleva Yhdysvaltain ilmavoimien kenraali ja entinen Puolustushaarakomentajien neuvoston puheenjohtaja. Myersilla on 4 100 lentotuntia Gulfstream V, Learjet 35, F-4 Phantom II, F-15 Eagle ja F-16 Fighting Falcon -koneilla, joista 600 taistelutehtävissä F-4-koneella. == Sotilasura == Myers on toiminut Yhdysvaltain Japanin joukkojen komentajana vuosina 1993–1996, Tyynenmeren ilmavoimien komentajana 1997–1998, Pohjois-Amerikan ilmapuolustuksen komentajana 1998–2000 ja Puolustushaarakomentajien neuvoston varapuheenjohtajana 2000–2001 ennen puhennjohtajakauttaan. == Eläkkeellä == Vuonna 2006 Myers nimitettiin sotahistorian osa-aikaiseksi professoriksi Kansasin valtionyliopistoon. Samana vuonna hänet valittiin Northrop Grummanin hallitukseen. == Lähteet == == Aiheesta muualla == Luokka:Yhdysvaltain ilmavoimien kenraalit Luokka:Presidential Medal of Freedom Luokka:Vuonna 1942 syntyneet Luokka:Elävät henkilöt
AIS

AIS tai ais voi tarkoittaa seuraavia: * Ais, Etelä-Floridassa asunut intiaaniheimo * ais, ylennetty a-sävel * AIS, Aeronautical Information Services, ilmailutiedotuspalvelu * AIS-järjestelmä (Automatic Identification System), laivojen sijainnin määrittämiseen käytetty järjestelmä * AIS-luokitus (Abbreviated Injury Scale), kehon vammojen vakavuusluokitus * AIS, androgeeni- insensitiivisyyssyndrooma * Mullsjö AIS, Mullsjö Allmanna Innebandysällskap, ruotsalainen salibandyn erikoisseura